Resize Browser
Websted:	www.rjlsoftware.com

Måske vil du have browseren til at fylde hele skærmen, eller måske skal den bare holde sig til et af hjørnerne. Med Resize Browser holder du styr på vinduet.

Når programmet er installeret, finder du det her: c\windows\temp\resize. Dobbeltklik på mappen resize. Nu åbner et lille vindue med titlen Resize Browser, hvorfra du styrer alle programmets funktioner.

I det hvide tekstfelt står navnet på din browser. Med mindre du har mere end én, kan du ikke ændre det.

I feltet Sizes har du tre muligheder for at indstille størrelsen på vinduet på din browser. Klik på én af dem.

I feltet Options har du ligeledes tre muligheder: Indstil browseren til at åbne i centrum af skærmen, indstil browseren til aldrig at dække over Start-menuen og indstil Resize Browser til altid at ligge oven på vinduerne fra andre åbne programmer.

Når du har indstillet Resize Browser til det, du ønsker, så klikker du på Resize. Hvis du har andre browsere end for eksempel Explorer, så klikker du på knappen Refresh (F5). Via About kan du læse kort om programmet, og hvor på internettet du kan finde flere oplysninger. Close lukker programmet.